
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1438 


3 Οκτωβρίου 2003 


ΑΠΟΦΑΣΕΙ Σ 

Αριθ. 8311.1/12/03 

Έγκριση Κανονισμού Εσωτερικής Οργάνωσης και Λει¬ 
τουργίας του Οργανισμού Λιμένος Βόλου Α.Ε. 
(Ο.Λ.Β.Α.Ε.). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΕΜΠΟΡΙΚΗΣ ΝΑΥΤΙΛΙΑΣ 

1. Τις διατάξεις: 

α) Του άρθρου εικοστού πέμπτου του Ν. 2932/2001 
"Ελεύθερη παροχή υπηρεσιών στις θαλάσσιες Ενδομετα- 
φορές - Σύσταση Γενικής Γραμματείας Λιμένων και Λιμε¬ 
νικής Πολιτικής - Μετατροπή Λιμενικών Ταμείων σε Ανώ¬ 
νυμες Εταιρείες και άλλες διατάξεις" (Α' 145), όπως συ¬ 
μπληρώθηκε με την παρ. 3 του άρθρου 11 του Ν. 2987/ 
2002 "Τροποποίησητων διατάξεωντου Ν. 959/1979 "Περί 
Ναυτικής Εταιρείας" (ΦΕΚ 192 Α') και ρύθμιση άλλων θε¬ 
μάτων αρμοδιότητας του Υπουργείου Εμπορικής Ναυτι¬ 
λίας" (Α' 27). 

β) Της 5212.3/32/02/30-5-2002 Απόφασης του Υπουρ¬ 
γού Εμπορικής Ναυτιλίας "Παράταση προθεσμιών σύντα¬ 
ξης Κανονισμού Εσωτερικής Οργάνωσης και Λειτουργίας 
του Γενικού Κανονισμού Προσωπικού των Α.Ε. του άρ¬ 
θρου εικοστού πρώτου του Ν. 2932/2001 (Α' 145)" (Β' 687). 

γ)Του άρθρου 29 Ατού Ν. 1558/1985 (ΑΊ37) όπως προ¬ 
στέθηκε με το άρθρο 27 του Ν. 2081/1992 (Α' 154) καιαντι- 
καταστάθηκεμετοάρθρο 1 παρ. 2ατού Ν. 2469/1997 (Α' 
38). 

2. Την ΔΙΔΚ/Φ.1/2/13773/15-07-2003 Κοινή Απόφαση 
του Πρωθυπουργού και του Υπουργού Εσωτερικών, Δη¬ 
μόσιας Διοίκησης και Αποκέντρωσης "Ανάθεση αρμοδιο¬ 
τήτων στον Υφυπουργό Εσωτερικών, Δημόσιας Διοίκη¬ 
σης και Αποκέντρωσης Νίκο Μπίστη" (Β'985), όπως αυτή 
τροποποιήθηκε με όμοιά της ΔΙΔΚ/Φ. 1/2/ 14145/ 21.7.03 
(Β' 1000). 

3. Την 138/2002 απόφαση του Διοικητικού Συμβουλίου 
του Ο.Λ.Β. Α.Ε. 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Προϋπολογι¬ 
σμού της Ανώνυμης Εταιρείας "Οργανισμός Λιμένος Βό¬ 
λου Α.Ε." (Ο.Λ.Β Α.Ε.), αποφασίζουμε: 


I. Εγκρίνουμε τον Κανονισμό Εσωτερικής Οργάνωσης 
και Λειτουργίας του Οργανισμού Λιμένος Βόλου Α.Ε. 
(Ο.Λ.Β. Α.Ε.), ως εξής: 

ΟΡΓΑΝΙΣΜΟΣ ΛΙΜΕΝΟΣ ΒΟΛΟΥ Α.Ε. 

Κανονισμός Εσωτερικής Οργάνωσης και Λειτουργίας. 

Άρθρο 1 

Αντικείμενο του Κανονισμού 

Αντικείμενο του παρόντος κανονισμού του Οργανισμού 
Λιμένος Βόλου (ΟΛΒ Α.Ε.) είναι η θεσμοθέτηση της οργα¬ 
νωτικής διάρθρωσης της εταιρείας, η περιγραφή των αρ¬ 
μοδιοτήτων των οργανικών μονάδων και ο προσδιορι¬ 
σμός των οργανικών θέσεων εργασίας του προσωπικού 
της σύμφωνα με τις διατάξεις του Ν. 2932/01 (ΦΕΚ 
145Α/2001). 

Άρθρο 2 

Βασική διάρθρωση του Οργανισμού 

Η βασική οργανωτική δομή του Οργανισμού Λιμένος 
Βόλου (ΟΛΒ Α.Ε.) διαρθρώνεται ως εξής: 

1. Διοικητικό Συμβούλιο - Πρόεδρος 

2. Διευθύνων Σύμβουλος 

3. Συμβούλιο Διευθυντών 

4. Δ/νση Οικονομικού, Εκμετάλλευσης και Διοικητικού 

5. Δ/νση Τεχνικών Υπηρεσιών 

6. Ανεξάρτητες Υπηρεσίες 

Άρθρο 3 

Δ/νση Οικονομικού, Εκμετάλλευσης και Διοικητικού 

Η Δ/νση Οικονομικού, Εκμετάλλευσης και Διοικητικού 
συγκροτείται από τα εξής Τ μήματα και Γ ραφεία: 

1.1 Τμήμα Οικονομικού 

1.2 Τμήμα Εκμετάλλευσης Εμπορικού Λιμένα 

1.3 Τμήμα Εκμετάλλευσης Επιβατικού Λιμένα και Μαρί¬ 
νων 

1.4 Τμήμα Διοικητικού 

1.5 Γ ραφείο Αποθήκης & Προμηθειών 

1.2α Γ ραφείο ΣΙΛΟ 

1,2β Γ ραφείο Κίνησης 

Οι αρμοδιότητες της Διεύθυνσης Οικονομικού Εκμε¬ 
τάλλευσης και Διοικητικού κατανέμονται μεταξύ των τμη¬ 
μάτων και γραφείων όπως πιο κάτω: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1.1 Τμήμα Οικονομικού 

1.1.1 Η σύνταξη του ετήσιου Γενικού Ισολογισμού και 
των Λογαριασμών Αποτελεσμάτων Χρήσης και Εκμετάλ¬ 
λευσης της Εταιρείας, καθώς και η μέριμνα, για τη συγκέ¬ 
ντρωση και επεξεργασία κάθε στοιχείου σχετικού με τον 
Ισολογισμό. 

1.1.2 Η συστηματική ενημέρωση, τήρηση και κάλυψη 
των φορολογικών και φοροτεχνικών υποθέσεωντης Εται¬ 
ρείας και η έγκαιρη και ακριβής απόδοση των φορολογι¬ 
κών και λοιπών υποχρεώσεών της. 

1.1.3 Η συγκέντρωση και επεξεργασία των πάσης φύ¬ 
σης λογιστικών και απολογιστικών στοιχείων, καθώς και η 
διαβίβασή τους στις (κατά περίπτωση) αρμόδιες υπηρε¬ 
σίες της Εταιρείας ή στα αρμόδια Υπουργεία και Οργανι¬ 
σμούς. 

1.1.4 Η τήρηση των επίσημων λογιστικών βιβλίων, η 
συμφωνία των μηχανογραφικών λογιστικών εγγραφών, 
σε όλα τα στάδια της επεξεργασίας τους (Ημερολόγιο, 
Γενικό και Αναλυτικό Καθολικό, Ισοζύγιο, κτλ.) και, γενικά, 
η λογιστική απεικόνιση και παρακολούθηση των οικονομι¬ 
κών πράξεων της Εταιρείας. 

1.1.5 Η ευθύνη για τη διεκπεραίωση όλων των χρηματι¬ 
κών δοσοληψιώντης Εταιρείας και η παρακολούθησητης 
κίνησήςτους, καθώς και η συμφωνία των λογαριασμών. 

1.1.6 Η καθημερινή συμφωνία του υπόλοιπου ταμείου 
με το κεντρικό ταμείο. 

1.1.7 Η παρακολούθηση της κίνησης των λογαριασμών 
τρίτων. 

1.1.8 Η είσπραξη των λιμενικών τελών, καθώς και κάθε 
είδους σχετικών εισφορών και δικαιωμάτων, που βαρύ¬ 
νουν τρίτους προς την Εταιρεία. 

1.1.9 Η είσπραξη των δικαιωμάτων, που προέρχονται 
από την παραχώρηση σετρίτους, που είναι εγκαταστημέ- 
νοι στη λιμενική περιοχή, του δικαιώματος να εκτελούν 
ορισμένες φορτοεκφορτωτικές εργασίες, με δικά τους 
μέσα και προσωπικό. 

1.1.10 Η είσπραξη των δικαιωμάτων, που προβλέπονται 
από ειδικές διατάξεις επιβολής τελών, εισφορών, δικαιω¬ 
μάτων, κτλ., στα πετρελαιοειδή, στατουριστικά σκάφη με 
ξένη σημαία, κ.ά. 

1.1.11 Η παρακολούθηση, φύλαξη και επιστροφή των 
εγγυητικών επιστολών. 

1.1.12 Η παρακολούθηση, η τήρηση, η συμφωνία και η ενη¬ 
μέρωση των λογαριασμών πάγιων στοιχείων της Εταιρείας. 

1.1.13 Η οργάνωση και διενέργεια των ετησίων τακτι¬ 
κών απογραφών. 

1.1.14 Η παραλαβή, η κωδικοποίηση και ο έλεγχος των 
δικαιολογητικών εγγράφων, πριν από την έκδοση σχετι¬ 
κών ενταλμάτων πληρωμής, γραμματίων είσπραξης και 
συμψηφιστικών δελτίων, σύμφωνα με αυτά και το Λογι¬ 
στικό Σχέδιο των λογαριασμών, καθώς και ο προληπτικός 
έλεγχος όλων των εκδιδομένων στοιχείων. 

1.1.15 Η σύνταξη και παρακολούθηση της εκτέλεσης 
των μηνιαίων ταμειακών προϋπολογισμών και ισολογι¬ 
σμών, καθώς και η ημερησία παρακολούθηση των ει¬ 
σπράξεων και πληρωμών, σε ταμειακή βάση. 

1.1.16 Η φροντίδα, για την τήρηση των σχετικών βιβλια¬ 
ρίων τραπεζικής κατάθεσης και η ευθύνη, για την έκδοση 
των πάσης φύσης επιταγών της Εταιρείας, καθώς και η 
ευθύνη για την κατάθεση των εισπράξεων στις Τράπεζες 
και η ενέργεια των αναλήψεων, για τις πληρωμές. 

1.1.17 Η τήρηση και συμφωνία των λογαριασμών προ¬ 
καταβολών, δανείων, πιστωτικών υπολοίπων, χρεωστι¬ 


κών υπολοίπων, κτλ., η σύνταξη ανακεφαλαιώσεων μι¬ 
σθοδοσίας και παραστατικών ενταλμάτων πληρωμών, 
γραμματίων εισπράξεων και συμψηφιστικών εγγραφών, η 
παρακολούθηση και συμφωνία απόδοσης των κρατήσε¬ 
ων υπέρ τρίτων, καθώς και η σύνταξη των παραστατικών 
μηχανογράφησης. 

1.1.18 Η διεκπεραίωση όλων των εργασιών και της δια¬ 
δικασίας έκδοσης της μισθοδοσίας του προσωπικού, 
σύμφωνα με τα εργασιακά και μισθοδοτικά στοιχεία του, 
όπως αυτά προκύπτουν από τους ατομικούς φακέλους 
του, που τηρούνται στο Τμήμα Διοικητικού, καθώς και ο 
έλεγχος της ορθότητας εξαγωγής της. 

1.1.19 Η παρακολούθηση των μεταβολώντου προσωπι¬ 
κού, συνεργασία με το Τμήμα Διοικητικού και η σύνταξη 
παραστατικών μηχανογράφησης, για τις πάσης φύσης 
μεταβολές (μισθών, επιδομάτων, κρατήσεων, κτλ.). 

1.1.20 Η υποστήριξη των αποφάσεων της Εταιρείας, με 
τεκμηριωμένα στοιχεία και αναλύσεις. 

1.1.21 Η φροντίδα για την εμπρόθεσμη απόδοση του 
Φ.Π.Α., Φόρου Μισθωτών Υπηρεσιών (Φ.Μ.Υ.) και των ει¬ 
σφορών IΚΑ και λοιπών Ασφαλιστικών Ταμείων, καθώς και 
η σύνταξη των σχετικών ονομαστικών καταστάσεων. 

1.1.22 Η εμπρόθεσμη απόδοση των κρατήσεων και ει¬ 
σπράξεων υπέρ τρίτων και η υποβολή, σύ μφωνα με το νό¬ 
μο, των φορολογικών στοιχείων. 

1.1.23 Η υποβολή της ετήσιας δήλωσης φορολογίας ει¬ 
σοδήματος της Εταιρείας στη αρμόδια Δ.Ο.Υ. 

1.1.24 Η έκδοση των ετησίων φορολογικών βεβαιώσε¬ 
ων αποδοχών του προσωπικού της Εταιρείας και των βε¬ 
βαιώσεων αποζημίωσης των μελώντου Δ.Σ. για συμμετο¬ 
χή στο Δ.Σ. της Εταιρείας. 

1.1.25 Επεξεργασία και υποβολή όλων των απαραίτη¬ 
των στοιχείων στο Διευθύνοντα Σύμβουλο για τη σύνταξη 
των εκθέσεων Προϋπολογισμού, Απολογισμού και Ισολο¬ 
γισμού της Εταιρείας. 

1.1.26 Η σύνταξη κάθε οικονομικής μελέτης τους Εται¬ 
ρείας, καθώς και η έκδοση σχετικών ενημερωτικών ση¬ 
μειωμάτων, για την ενημέρωση των υπηρεσιακών παρα¬ 
γόντων τους και που αφορούν, ειδικότερα, στα οικονομι¬ 
κά στατιστικά στοιχεία τους, με τη μορφή, δαπανών κατά 
δραστηριότητα και δαπανών κατά είδος. 

1.1.27 Ο έλεγχος και η καταβολή των ανταποδοτικώντε- 
λών, τελών φωτισμού, τηλεφώνου, ύδρευσης, κτλ. 

1.2 Τμήμα Εκμετάλλευσης Εμπορικού Λιμένα 

1.2.1 Μελέτη και εκπόνηση του κανονισμού διάθεσης 
του εξοπλισμού για τις λειτουργίες φορτοεκφόρτωσης 
και παραλαβής-παράδοσης, αποθήκευσης εμπορευμά¬ 
των. 

1.2.2 Προσδιορισμός σε συνεργασία με τις άλλες 
εμπλεκόμενες υπηρεσίες της θέσης πρόσδεσης-παρα- 
βολής πλοίων. 

1.2.3 Διάθεση εξοπλισμού που απαιτείται για την φορ¬ 
τοεκφόρτωση των εμπορευμάτων. 

1.2.4 Λειτουργία συστημάτων ζύγισης και βεβαίωσης 
αντίστοιχων δικαιωμάτων. 

1.2.5 Μεταφορά για άμεση παράδοση ή προσωρινή 
αποθήκευση των εμπορευμάτων. 

1.2.6 Μίσθωση μηχανημάτων ή οχημάτων και εργαλεί¬ 
ων από την ΟΛΒ Α.Ε. για την κάλυψη εκτάκτων αναγκών. 

1.2.7 Σύνταξη και τήρηση κοστολογικού συστήματος 
για τον υπολογισμό του κόστουςτων λειτουργιών και επε¬ 
ξεργασία των στοιχείων. 

1.2.8 Παρακολούθηση και έρευνα της αγοράς. Η τήρη¬ 
ση και επεξεργασία συγκριτικών στοιχείων των τιμολο¬ 
γίων των παρεχόμενων υπηρεσιών της ΟΛΒ Α.Ε. σε σχέ¬ 
ση με άλλα λιμάνια. 

1.2.9 Σύνταξη των γενικών και ειδικών τιμολογίων πλη¬ 
ρωμής των δικαιωμάτων. 

1.2.10 Μέριμνα απαγόρευσης του απόπλου πλοίων που 
δεν καταβάλουντα οφειλόμενα τέλη. 

1.2.11 Διεκδίκηση αποζημιώσεων για πρόκληση ζημιών 
από τρίτους σε περιουσιακά στοιχεία της ΟΛΒ Α.Ε. 

1.2.12 Διαχείριση των αποθηκευτικών χώρων της ΟΛΒ 
Α.Ε. και παροχή υπηρεσιών προς τους πελάτες. 

1.2.13 Παροχή των εξυπηρετήσεων προς πλοία με ίδια 
ευθύνη. 

1.2.14 Μελέτη και ανάληψη λειτουργιών που θα ανα¬ 
βαθμίσουν τις παρεχόμενες υπηρεσίες. 

1.2.15 Βεβαίωση δικαιωμάτων εξυπηρέτησης πλοίων 
φορτοεκφόρτωσης μεταφοράς και αποθήκευσης εμπο¬ 
ρευμάτων. 

1.2.16 Κίνηση οχημάτων και μηχανικών μέσων διακίνη¬ 
σης φορτίων και τήρηση στατιστικών στοιχείων. 

1.2.17 Τήρηση στατιστικών στοιχείωντης εμπορευματι- 
κής κίνησης του Εμπορικού Λιμένα. 

1.2.18 Μέριμνα και παρακολούθηση των συμφωνητικών 
των πελατών για ενοικιάσεις χώρων, αποθηκών, γραφεί¬ 
ων, καταστημάτων. 

1.2.19 Μέριμνα για την επισκευή και συντήρηση του 
ηλεκτρομηχανολογικού εξοπλισμού και των εγκαταστά¬ 
σεων του 31103 εν γένει σε συνεργασία με το αρμόδιο 
τμήμα της Δ/νσης Τεχνικών Υπηρεσιών. 

1.2.20 Η καταγραφή κάθε πλοίου ή πλωτού ναυπηγήμα¬ 
τος που καταπλέει ή αποπλέει στη θαλάσσια περιοχή ευ¬ 
θύνης εταιρείας καθώς και ο καθορισμός της θέσης και 
του τρόπου προσόρμισης και παραβολής του. 

1.2.21 Ο έλεγχος και η καταγραφή πλοίων που επισκευ¬ 
άζονται ή βρίσκονται σε παροπλισμό ή σε αργία στην πε¬ 
ριοχή ευθύνης της Εταιρείας. 

1 . 2.22 0 έλεγχος και η φροντίδα καθαριότητας των κοι¬ 
νόχρηστων χώρων. 

1.2.23 Μέριμνα για την παροχή νερού, ρεύματος και άλ¬ 
λων εξυπηρετήσεων των πλοίων. 

Εκτός των προαναφερομένων γενικών αρμοδιοτήτων 
στο ανωτέρω τμήμα ανάγονται και οι κάτωθι αρμοδιότη¬ 
τες κατανεμημένες στα Γραφεία ΣΙΛΟ & Κίνησης. 

1.2α Γραφείο ΣΙΛΟ 

1. Διαχείριση φορτώσεως και εκφορτώσεως δημητρια¬ 
κών. 

2. Βεβαίωση δικαιωμάτων αποθήκευσης δημητριακών. 

3. Κατάρτιση προγράμματος εργασίας προσωπικού. 

4. Στατιστική παρακολούθηση διακίνησης εμπορευμά¬ 
των. 

1.2β Γ ραφείο Κίνησης 

1. Διάθεση μηχανημάτων φορτοεκφορτώσεως, μετα¬ 
φορών και έργων ώστε να επιτυγχάνεται η καλύτερη δυ¬ 
νατή εξυπηρέτηση καθώς και ο έλεγχος και η παρακο¬ 
λούθηση της σωστής λειτουργίας τους. 

2. Βεβαίωση ωρών εργασίας τους. 

3. Κατάρτιση προγράμματος εργασίας προσωπικού. 

4. Στατιστική παρακολούθηση εργασίας μηχανημάτων. 

5. Έλεγχος της κατάστασης των μηχανημάτων και προ¬ 
γραμματισμός συντήρησής των σε συνεργασία με το 
γραφείο συνεργείου. 


6. Έκδοση τίτλων Βεβαίωσης. 

1.3 Τμήμα Εκμετάλλευσης Επιβατικού λιμένα και Μαρίνων 

1.3.1 Σύνταξη και τήρηση κοστολογικού συστήματος 
για τον υπολογισμό του κόστους των λειτουργιών και επε¬ 
ξεργασία των στοιχείων. 

1.3.2 Σύνταξη των γενικών και ειδικών τιμολογίων πλη¬ 
ρωμής των δικαιωμάτων. 

1.3.3 Παρακολούθηση και έρευνα της αγοράς. Η τήρη¬ 
ση και επεξεργασία συγκριτικών στοιχείων των τιμολο¬ 
γίων των παρεχομένων υπηρεσιών της ΟΛΒ Α.Ε. σε σχέ¬ 
ση με άλλα λιμάνια. 

1.3.4 Εκμετάλλευση κυλικείων, εστιατορίων, καταστη¬ 
μάτων και λοιπών χώρων και εγκαταστάσεων της ΟΛΒ 
Α.Ε. που ενοικιάζονται σε τρίτους. 

1.3.5 Διατύπωση προτάσεων καθορισμού και αναμόρ¬ 
φωσης δικαιωμάτων και τελών της ΟΛΒ Α.Ε. σε συνεργα¬ 
σία με τα αρμόδια τμήματα. 

1.3.6 Συγκέντρωση, τήρηση και επεξεργασία των στατι¬ 
στικών στοιχείων από όλουςτουςτομείς δραστηριότητας 
της ΟΛΒ Α.Ε., διατύπωση προτάσεων και έκδοση σχετι¬ 
κών συμπερασμάτων. 

1.3.7 Οργάνωση και υλοποίηση των δραστηριοτήτων 
για την παροχή των εξυπηρετήσεων προς τα πλοία, τα 
οχήματα και τους επιβάτες. 

1.3.8 Διάθεση του εξοπλισμού εξυπηρέτησης και διατύ¬ 
πωση προτάσεων για ανάληψη νέων δραστηριοτήτων. 

1.3.9 Μέριμνα απαγόρευσης του απόπλου πλοίων που 
δεν καταβάλουν τα οφειλόμενα τέλη. 

1.3.10 Βεβαίωση τελών επιβατών και οχημάτων και των 
νόμιμων προσαυξήσεων στην περίπτωση εκπρόθεσμης 
απόδοσης των λιμενικών τελών. 

1.3.11 Βεβαίωση δικαιωμάτων που προβλέπονται από 
ειδικές διατάξεις επιβολής τελών στα τουριστικά σκάφη 
με ξένη σημαία. 

1.3.12 Μέριμνα παρακολούθησης συμβολαίων πελα¬ 
τών και βεβαίωση δικαιωμάτων από τη δραστηριοποίησή 
τους για την εξυπηρέτηση πλοίων επιβατών και οχημά¬ 
των. 

1.3.13 Τήρηση Στατιστικών στοιχείων επιβατικής κίνη¬ 
σης της ΟΛΒ Α.Ε. 

1.3.14 Λειτουργία των συστημάτων ζύγισης και βεβαίω¬ 
ση αντιστοίχων δικαιωμάτων. 

1.3.15 Οργάνωση της στάθμευσης αυτοκινήτων στους 
χώρους του Λιμένα (ΡαιΊάηςι). 

1.3.16 Διάθεση νερού σε τρίτους και σε πλοία έλεγχος 
λογ/σμώνΔΕΥΑΜΒ, βεβαίωση δικαιωμάτων. 

1.3.17 Εκπόνηση κανονισμού λειτουργίας Μαρίνας. 

1.3.18 Διαχείριση των μόνιμων και προσωρινά ελλιμενι- 
ζομένων σκαφών αναψυχής στις μαρίνες και ικανοποίηση 
των αιτήσεων των χρηστών, κατανομή και απόδοση θέσε¬ 
ων, τήρηση σχετικού μητρώου. 

1.3.19 Οργάνωση της παροχής εξυπηρετήσεων προς 
τα σκάφη αναψυχής. 

1.3.20 Βεβαίωση των δικαιωμάτων που αφορούν τα τέ¬ 
λη ελλιμενισμού των σκαφών αναψυχής και την παροχή 
εξυπηρετήσεων. 

1.3.21 Μέριμνα απομάκρυνσης των ελλιμενιζομένων 
σκαφών αναψυχής που δεν καταβάλουν τα οφειλόμενα 
τέλη. 

1.3.22 Μέριμνα και παρακολούθηση των συμβολαίων 
πελατών και βεβαίωση δικαιωμάτων από την εξυπηρέτη¬ 
ση των σκαφών αναψυχής. 

1.4 Τμήμα Διοικητικού 

1.4.1 Η μελέτη και εισήγηση για θέματα, που αφορούν 
τις συνθήκες εργασίας, ασφάλειας και υγιεινής του προ¬ 
σωπικού της Εταιρείας, καθώς και η μέριμνα για την εκ¬ 
παίδευση και συνεχή επιμόρφωση του προσωπικού της. 

1.4.2 Η παρακολούθηση των εξελίξεων της εργατικής 
νομοθεσίας, η μελέτη προκυπτόντων εργατικών θεμάτων 
και η εισήγηση σχετικών λύσεων. 

1.4.3 Η εισήγηση, ερμηνεία και γνωμοδότηση για θέμα¬ 
τα που αφορούν το Γενικό Κανονισμό Προσωπικού, της 
ΟΛΒΑ.Ε. 

1.4.4 Η διαχείριση θεμάτων προγραμματισμού ανθρώ¬ 
πινου δυναμικού και η κατάρτιση προγραμμάτων ανάπτυ¬ 
ξης στελεχών, σε συνεργασία με τις συναρμόδιες μονά¬ 
δες, καθώς και η εποπτεία και ο έλεγχος επιτυχούς εφαρ¬ 
μογής τους. 

1.4.5 Η διαχείριση θεμάτων αξιολόγησης προσωπικού, 
στο Πλαίσιο Συστήματος Αξιολόγησης Προσωπικού. 

1.4.6 Η τήρηση των διαδικασιών πρόσληψης, τοποθέ¬ 
τησης, ανανέωσης συμβάσεων, μονιμοποίησης, αλλαγής 
θέσης εργασίας (μεταθέσεις, αποσπάσεις, μετακινήσεις, 
μετατάξεις, προαγωγές, κτλ.), παραίτησης, απόλυσης 
και διαγραφής του προσωπικού, κατά τα προβλεπόμενα 
από τον Κανονισμό Προσωπικού καιτονπαρόντα Οργανι¬ 
σμό, καθώς και την κειμένη νομοθεσία. 

1.4.7 Η φροντίδα υγειονομικής εξέτασης των νεοπρο- 
σλαμβανομένων, η φροντίδα του φαρμακευτικού υλικού 
πρώτων βοηθειών και η συνεργασία με τους τεχνικούς 
ασφαλείας, γιατη ρύθμιση, εξέταση και εισήγηση επίτων 
αναφυομένων σχετικών θεμάτων, που αναφέρονται στην 
υγεία του προσωπικού. 

1.4.8 Ο χειρισμός των θεμάτων με τα Ασφαλιστικά Τα¬ 
μεία, των θεμάτων αποζημίωσης και συνταξιοδότησης, 
καθώς και των θεμάτων ασφάλισης του προσωπικού, σε 
κύρια, ειδικά και επικουρικά Ταμεία Ασφάλισης, αρμοδιό¬ 
τητας τηςΔ/νσης. 

1.4.9 Η μέριμνα και ο προσδιορισμός των αναγκών της 
Εταιρείας σε προσωπικό, καθώς και η επεξεργασία σχετι¬ 
κών προτάσεων, ο προγραμματισμός των προσλήψεων 
και η μελέτη ορθολογικής αξιοποίησης του. 

1.4.10 Η μέριμνα για τη συστηματική παρακολούθηση 
των μεταβολώντου προσωπικού, η τήρηση και η διαβίβα¬ 
ση των σχετικών μεταβολών στο Τμήμα Οικονομικού, η 
ενημέρωση του μητρώου και των ατομικών φακέλων, κα¬ 
θώς και η τήρηση, κατά μονάδα, της ονομαστικής και 
αριθμητικής σύνθεσής της, κατά κλάδο, κατηγορία, ειδι¬ 
κότητα και βαθμό. 

1.4.11 Η διοικητική εξυπηρέτηση του προσωπικού της 
Εταιρείας, που αναφέρεται, ενδεικτικά, στη χορήγηση 
αδειών, στην έκδοση βεβαιώσεων και πιστοποιητικών, 
στη χορήγηση αδειών άσκησης πρόσθετων έργων, στη 
φροντίδα έγκρισης πρόσθετης απασχόλησής του, στο 
σχετικό έλεγχο, κτλ. 

1.4.12 Ο έλεγχος και η φροντίδα διεκπεραίωσης της 
έγκρισης των οδοιπορικών εξόδων του προσωπικού, που 
μετακινείται. 

1.4.13 Η φροντίδα και ο έλεγχος θεμάτων, που αφορούν 
στα χρονικά όρια εργασίας του προσωπικού και, ειδικό¬ 
τερα, στο ωράριο εργασίας, στις αναπαύσεις, στο ωρά¬ 
ριο των μητέρων, στο ελαστικό ωράριο, κτλ. συναφή θέ¬ 
ματα, καθώς και στον έλεγχο παρουσίας του προσωπι¬ 
κού. 

1.4.14 Ο έλεγχος εργασίας πέραν του κανονικού ωρα¬ 


ρίου (Υπερωρίες - Σάββατα - Κυριακές) και η φροντίδα 
έγκρισης της αμοιβής σε συνεργασία με το Οικονομικό 
Τμήμα. 

1.4.15 Η συγκέντρωση τυχόν παραπόνων ή αιτημάτων 
του προσωπικού της Εταιρείας και η διερεύνησή τους, μέ¬ 
σα σε εύλογο χρονικό διάστημα. 

1.4.16 Η φροντίδα θεμάτων πειθαρχικού ελέγχου του 
προσωπικού της Εταιρείας και η τήρηση σχετικού αρχεί¬ 
ου. 

1.4.17 Η εξέταση και παροχή στοιχείων και πληροφο¬ 
ριών, σε αιτήματα τρίτων, που είναι συναφή με τις αρμο¬ 
διότητες της Δ/νσης. 

1.4.180 καθορισμός του περιεχομένου των Συμβάσεων 
Εργασίας και ο, πάσης φύσης, χειρισμός των θεμάτων αυ¬ 
τών και των Διαιτητικών Αποφάσεων, καθώς και ο χειρι¬ 
σμός θεμάτων, που ανακύπτουν από απεργίες και κάθε εί¬ 
δους εργασιακών σχέσεων και λοιπών συναφών θεμάτων. 

1.4.19 Η φροντίδα έγκρισης, χορήγησης και ελέγχου 
των συνδικαλιστικών αδειών. 

1.4.20 Η τήρηση του γενικού αρχείου της Δ/νσης, η δα¬ 
κτυλογράφηση των εγγράφων της Δ/νσης, η πρωτοκόλ¬ 
ληση της αλληλογραφίας της Δ/νσης, ο χαρακτηρισμός 
της, καθώς και η διεκπεραίωση της προς ενέργεια. 

1.4.21 Η μέριμνα συλλογής, φύλαξης και διάθεσης των 
απολεσθέντων αντικειμένων. 

1.4.22 Η συνδρομή στην προετοιμασία των σχετικών 
αποφάσεων της Διοίκησης, η διεκπεραίωση τους και η 
εποπτεία της αποτελεσματικής εφαρμογής τους. 

1.4.23 Η τήρηση του γενικού και του εμπιστευτικού 
Πρωτοκόλλου. 

1.4.24 Η τήρηση του γενικού αρχείου της ΟΛΒ Α.Ε. και 
η μέριμνα για την περιοδική εκκαθάρισή του. 

1.4.25 Η μέριμνα δακτυλογράφησης και αναπαραγω¬ 
γής εγγράφων και εντύπων. 

1.4.26 Η μέριμνα για τη φύλαξη των κτιρίων, εγκατα¬ 
στάσεων και μηχ/των που ανήκουν στον ΟΛΒ Α.Ε. 

1.4.27 Η παρακολούθηση της νομοθεσίας και η ενημέ¬ 
ρωση των τμημάτων καθώς και η γραμματειακή εξυπηρέ¬ 
τηση των συλλογικών οργάνων της Υπηρεσίας. 

1.4.28 Η μέριμνα για την ασφάλιση των εγκαταστάσεων, 
εξοπλισμού και εργαζομένων από κινδύνους καταστρο¬ 
φών, φθορών, κλοπών κ.λ.π. 

1.4.29 Η παραλαβή πάσης φύσης δικογράφων, που κοι¬ 
νοποιούνται στην Εταιρεία και η μέριμνα για την αποτελε¬ 
σματική διεκπεραίωση του σχετικού θέματος. 

1.4.30 Η νομική διερεύνηση και επεξεργασία των Σχε¬ 
δίων Νόμων, Π.Δ/των, Κανονισμών, κτλ., που προτείνο- 
νται από την Εταιρεία, καθώς, επίσης, των πάσης φύσης 
συμβάσεων με τρίτους. 

1.4.31 Η επιμέλεια τήρησης αρχείων δικογραφιών, γνω¬ 
ματεύσεων, τίτλων κυριότητας περιουσιακών στοιχείων 
της Εταιρείας, καθώς και της σχετικής με αυτόν νομοθε¬ 
σίας και νομολογίας. 

1.4.32 Η διενέργεια ενόρκων ή μη διοικητικών ανακρί¬ 
σεων και εξετάσεων ύστερα από σχετική αρμόδια παραγ¬ 
γελία. 

Εκτός των προαναφερομένων γενικών αρμοδιοτήτων 
στην ανωτέρω Διεύθυνση ανάγονται και οι κάτωθι αρμο¬ 
διότητες του Γραφείου Αποθήκης & Προμηθειών. 

1.5 Γ ραφείο Αποθήκης & Προμηθειών 

1.5.1 Οργάνωση και τήρηση αποθήκης ανταλλακτικών, 
λιπαντικών και καυσίμων. 

1.5.2 Τήρηση βιβλίων εισαγωγής - εξαγωγής. 

1.5.3 Διαχείριση καυσίμων λιπανπκών και ανταλλακτι¬ 
κών. 

1.5.4 Τήρηση βιβλίου προμηθειών. 

1.5.5 Τήρηση βιβλίου απογραφής περιουσιακών στοι¬ 
χείων του ΟΛΒ Α.Ε. 

1.5.6 Προμήθεια ανταλλακτικών σε συνεργασία με το 
ηλεκτρομηχανολογικό και τα λοιπά τμήματα. 

Άρθρο 4 

Δ/νση Τεχνικών Υπηρεσιών 

Η Δ/νση Τεχνικών Υπηρεσιών συγκροτείται από τα πα¬ 
ρακάτω Τ μήματα και Γ ραφεία 

1 .Τμήμα Μελετών Κατασκευών και Συντήρηση Έργων 

2. Τμήμα Ηλεκτρομηχανολογικών Έργων & Συντήρη¬ 
σης Εξοπλισμού 

2α Γ ραφείο Συνεργείου 

2β Γ ραφείο Μηχανογράφησης 

Οι αρμοδιότητες της Δ/νσης κατανέμονται στα Τμήμα¬ 
τα που την συγκροτούν ως εξής: 

1. Τμήμα Μελετών Κατασκευών και Συντήρηση Έργων 

1.1 Εκπόνηση των τεχνικοοικονομικών και κατασκευα¬ 
στικών μελετών έργων υποδομής, ανωδομής, κτιριακών 
και λοιπών έργων των λιμενικών εγκαταστάσεων δικαιο¬ 
δοσίας ΟΛΒ Α.Ε. 

1.2 Λειτουργία σχεδιαστηρίου. 

1.3 Χειρισμός θεμάτων που αφορούν την οριοθέτηση 
και εκμετάλλευση από άποψη σχεδιασμού της ζώνης λι¬ 
μένα καθώς και θέματα χωροταξικής οργάνωσης, απαλ¬ 
λοτριώσεων κλπ. 

1.4 Εκπόνηση των κανονισμών χρήσης των έργων και 
εγκαταστάσεων του λιμένα. 

1.5 Δημοπράτηση, παρακολούθηση, επίβλεψη, λει¬ 
τουργία, παραλαβή, συντήρηση, ανακαίνιση και επισκευή 
των έργων και κάθε φύσεως εγκαταστάσεων στην περιο¬ 
χή δικαιοδοσίας του ΟΛΒ Α.Ε. 

1.6 Σύνταξη και παρακολούθηση υλοποίησης του χρο¬ 
νικού και οικονομικού προγραμματισμού των έργων. 

1.7 Εκτέλεση μικρών έργων με αυτεπιστασία. 

1.8 Τήρηση και ενημέρωση αρχείου έργων (μελετών - 
στοιχείων κατασκευής, συντήρησης επισκευής έργων 
υποδομής και κτιρίων και κόστος αυτών). 

1.9 Οργάνωση και λειτουργία Τεχνικής Βιβλιοθήκης. 

1.10 Παρακολούθηση των διεθνών εξελίξεων σε θέμα¬ 
τα λιμενικών εγκαταστάσεων κλπ. 

2. Τμήμα Ηλεκτρομηχανολογικών Έργων & Συντήρη¬ 
σης Εξοπλισμού 

2.1 Μελέτη και σύνταξη τεχνικών προδιαγραφών για την 
προμήθεια μηχανημάτων, πλωτών μέσων και πάσης φύ¬ 
σεως ηλεκτρομηχανολογικού και ηλεκτρονικού υλικού. 

2.2 Εκπόνηση προγραμμάτων και μελετών ανάπτυξης, 
ανανέωσης και βελτίωσης του ηλεκτρομηχανολογικού 
εξοπλισμού και η επίβλεψη εκτέλεσής τους. 

2.3 Εκπόνηση κανονισμών λειτουργίας και συντήρησης 
ηλεκτρομηχανολογικού εξοπλισμού εγκαταστάσεων και 
μηχανημάτων προς αποφυγή ατυχημάτων ή ζημιών και 
τήρηση των κανόνων ασφαλείας γενικότερα. 

2.4 Επισκευή και συντήρηση του ηλεκτρομηχανολογι- 
κού εξοπλισμού και εγκαταστάσεων, μηχανημάτων, πλω¬ 
τών μέσων και δικτύου ηλεκτρισμού και ηλεκτρικών σταθ¬ 
μών και τήρηση αυτών σε ετοιμότητα διάθεσης. 


2.5 Τήρηση μητρώου και αρχείου ηλεκτρομηχανολογι- 
κού εξοπλισμού μηχανημάτων και εγκαταστάσεων. 

2.6 Τήρηση στατιστικών στοιχείων κατασκευών, συντή¬ 
ρησης και επισκευών και κόστους αυτών. 

2.7 Λειτουργία, επισκευή και συντήρηση των δικτύων 
και εγκαταστάσεων ηλεκτροφωτισμού, τηλεπικοινωνιών, 
θέρμανσης κλπ. περιλαμβανομένων και αυτών που αφο¬ 
ρούν κτιριακά έργα. 

2.8 Χορήγηση ηλεκτρικής ενέργειας και τηλεφωνικών 
συνδέσεων σε πλοία και τρίτους και βεβαίωση αντιστοί¬ 
χων δικαιωμάτων. 

2.9 Έρευνα και πρόταση για προμήθεια νέων μηχανη¬ 
μάτων εξοπλισμού. 

Εκτός των προαναφερομένων γενικών αρμοδιοτήτων 
στο ανωτέρω Τμήμα ανάγονται και οι αρμοδιότητες του 
γραφείου Συνεργείου και του γραφείου Μηχανογράφη¬ 
σης που προσδιορίζονται ως εξής: 

2α Γ ραφείο Συνεργείου 

1 Επισκευή και συντήρηση του μηχανολογικού εξοπλι¬ 
σμού εγκ/σεων μηχανημάτων και τήρηση αυτών σε ετοι¬ 
μότητα διάθεσης. 

2 Επισκευή και συντήρηση του ηλεκτρολογικού εξοπλι¬ 
σμού εγκ/σεων μηχανημάτων και η τήρηση αυτών σε ετοι¬ 
μότητα διάθεσης. 

3 Λειτουργία, επισκευή και συντήρηση των δικτύων και 
εγκαταστάσεων ηλεκτροφωτισμού και τηλεπικοινωνιών. 

4 Χορήγηση ηλεκτρικής ενέργειας και τηλεφωνικών 
συνδέσεων σε πλοία και σε τρίτους. 

5 Τήρηση στατιστικών στοιχείων λειτουργίας μηχανη¬ 
μάτων. 

6 Βεβαίωση δικαιωμάτων σε συνεργασία με το Τμήμα 
Εκμετάλλευσης. 

2β Γ ραφείο Μηχανογράφησης 

1. Σχεδιασμός ανάπτυξης πληροφοριακών και επικοι- 
νωνιακών συστημάτων. 

2. Κάλυψη μηχανογραφικών αναγκών της Ο.Λ.Β. Α.Ε., 
λειτουργία, εκμετάλλευση και συντήρηση του εξοπλι¬ 
σμού αυτού καθώς και η υποστήριξη σε εξειδικευμένους 
τομείς της Πληροφορικής. 

3. Υποστήριξη των χρηστών. 

4. Διαχείριση πληροφοριακού και επικοινωνιακού συ¬ 
στήματος. 

5. Παρακολούθηση των τεχνολογικών εξελίξεων. 

Άρθρο 5 

Νομική Υπηρεσία 

Οι αρμοδιότητες του Νομικής Υπηρεσίας είναι: 

1. Η υπεράσπιση των συμφερόντων της Εταιρείας σε 
όλα τα δικαστήρια, οποιοσδήποτε δικαιοδοσίας, καθώς 
και η εξώδικη προστασία της. 

2. Η παραλαβή πάσης φύσης δικογράφων, που κοινο¬ 
ποιούνται στην Εταιρεία και η μέριμνα για την αποτελε¬ 
σματική διεκπεραίωση του σχετικού θέματος. 

3. Η συστηματική παρακολούθηση της νομοθεσίας και 
νομολογίας, που αφορούν στην Εταιρεία και η σχετική 
ενημέρωση των Υπηρεσιών της. 

4. Η νομική διερεύνηση και επεξεργασία των Σχεδίων 
Νόμων, Π.Δ/των, Κανονισμών, κτλ., που προτείνονταιαπό 
την Εταιρεία, καθώς, επίσης, των πάσης φύσης συμβά¬ 
σεων με τρίτους. 

5. Ηπαροχή γνωματεύσεωνπροςτιςΥπηρεσίεςτου Ορ¬ 
γανισμού και έκδοση σχετικών συμβουλών, κατευθύνσε¬ 
ων ή και οδηγιών προς αυτές. 

6. Η τήρηση, κοινού και εμπιστευτικού, πρωτοκόλλου, 
για την εισερχόμενη και εξερχόμενη αλληλογραφία της 
Νομικής Υπηρεσίας. 

7. Η επιμέλεια τήρησης αρχείων δικογραφιών, γνωμα¬ 
τεύσεων, τίτλων κυριότητας περιουσιακών στοιχείων της 
Εταιρείας, καθώς και της σχετικής με αυτόν νομοθεσίας 
και νομολογίας. 

8. Η τήρηση βιβλίων διακίνησης των δικογραφιών, από 
και προς τους χειριζόμενους αυτές δικηγόρους, καθώς 
και η μέριμνα συλλογής, από τις αρμόδιες Υπηρεσίες, του 
απαραιτήτου αποδεικτικού υλικού, για την υπεράσπιση 
των υποθέσεων της Εταιρείας στα δικαστήρια 

9. Η επιμέλεια παρακολούθησης των εκδιδομένων δικα¬ 
στικών αποφάσεων, η λήψη κυρωμένων αντιγράφωντους 
και η ανάληψη, από τα δικαστήρια, του κατατεθέντος, σε 
αυτά, αποδεικτικού υλικού από τους δικηγόρους της 
Εταιρείας. 

10. Η μέριμνα για την εξόφληση καταστάσεων δικαστι¬ 
κών δαπανημάτων, στα οποία υποβλήθηκαν οι χειριζόμε- 
νοιτις υποθέσεις δικηγόροι της Εταιρείας. 

11. Η τήρηση των νομίμων διαδικασιών, για την καταβο¬ 
λή αποζημίωσης σε περιπτώσεις πρόκλησης ζημιάς από 
υπαιτιότητα οργάνωντης Εταιρείας σε περιουσιακά στοι¬ 
χεία τρίτων. 

12. Η διεκδίκηση αποζημίωσης, για πρόκληση ζημιάς 
από τρίτους σε περιουσιακά στοιχεία της Εταιρείας. 

Άρθρο 6 

Γραμματεία Διοικητικού Συμβουλίου και Δημοσίων 
Σχέσεων 

Οι αρμοδιότητες της Γραμματείας του ΔΣ είναι: 

1. Η λειτουργική και γραμματειακή εξυπηρέτηση του 
Προέδρου του Οργανισμού και των μελών του ΔΣ, με τη 
διεκπεραίωση της αλληλογραφίας τους και, γενικά, τη 
διακίνηση των εγγράφων τους, την τήρηση σχετικού αρ¬ 
χείου τους, μεδιαβάθμιση κατά τη σημασία των σχετικών 
εγγράφων, καθώς και τη ρύθμιση των ακροάσεων, συ¬ 
σκέψεων και, γενικά, των υπηρεσιακών σχέσεών και επα¬ 
φών τους με τους αρμόδιους υπηρεσιακούς παράγοντες 
του Οργανισμού, αλλά και άλλων Υπηρεσιών, Οργανι¬ 
σμών, Υπουργείων, Τοπικών Αρχών, πελατών, κτλ. 

2. Η μέριμνα για τη συγκέντρωση των, υπό συζήτηση, 
θεμάτων και η επιμέλεια για τη σύνταξη της ημερήσιας 
διάταξης των συνεδριάσεών του Δ.Σ., καθώς και η έγκαι¬ 
ρη ενημέρωση των μελών του και όσων υπηρεσιακών πα¬ 
ραγόντων συμμετέχουν σε αυτή, κατά περίπτωση, με τη 
διανομή της ημερήσιας διάταξης και των αντιστοίχων ει¬ 
σηγήσεων. 

3. Η τήρηση πρακτικών των συνεδριάσεων και αποφά¬ 
σεων του ΔΣ και η κοινοποίησή τους στις αρμόδιες υπη¬ 
ρεσίες της Εταιρείας, καθώς και σε κάθε ενδιαφερόμενο. 

4. Η αρμοδιότητα για την προετοιμασία και διεξαγωγή 
των Γ.Σ. του Οργανισμού και την κοινοποίηση των σχετι¬ 
κών πρακτικών και αποφάσεώντους σε κάθε ενδιαφερό¬ 
μενο. 

5. Η συνεχής ενημέρωση, επικοινωνία και δημιουργική 
συνεργασία με τους πελάτες - χρήστες, καθώς και η προ¬ 
βολή του έργου της Εταιρείας προς αυτούς, μέσω της 
υποστήριξης και προβολής διαφημιστικών μηνυμάτων. 


6. Η έντυπη ενημέρωση των προσφερομένου έργου 
εξυπηρέτησηςτωνπελατών-χρηστών, καθώς καιτωνπα- 
ρεχομένων εξυπηρετήσεων της χερσαίας ζώνης λιμένα 
της Εταιρείας. 

7. Οι ανακοινώσεις Τύπου. 

8. Η συστηματική παρακολούθηση κάθε δημοσιεύμα¬ 
τος σχετικού με την Εταιρεία και η σχετική ενημέρωση 
του Προέδρου, του Δ/ντος Συμβούλου και των μελώντου 
Δ.Σ., όπως και των αρμοδίων υπηρεσιακών παραγόντων, 
καθώς και η μέριμνα για τη σύνταξη των αντιστοίχων απα¬ 
ντήσεων ή ανακοινώσεων, σύμφωνα με τις οδηγίες τους. 

9. Η μέριμνα για τη ψυχαγωγία του προσωπικού της Εται¬ 
ρείας, καθώς και η διοργάνωση σχετικών εκδηλώσεων. 

Άρθρο 7 

Οργανικές Θέσεις και Κατανομή 

Οι οργανικές θέσεις προσωπικού με σύ μβαση εργασίας 
ιδιωτικού δικαίου που απαιτούνται για την κάλυψητων λει¬ 
τουργιών και υπηρεσιών, όπως αυτές περιγράφονται από 
τον παρόντα Κανονισμό με στόχο την αποτελεσματική 
λειτουργία του Οργανισμού Αιμένος Βόλου, ανέρχονται 
σε εκατόν δύο (102) και κατανέμονται κατά κατηγορία και 


κλάδο ως εξής: 

Π.Ε. Διοικητικού - Οικονομικού.8 

Π.Ε. Μηχανικών.7 

Τ.Ε. Διοικητικού - λογιστικού.5 

Τ.Ε. Ναυτικών.3 

Τ.Ε. Τεχνολογικών Εφαρμογών.5 

Δ.Ε. Διοικητικού - λογιστικού.11 

Δ.Ε. Εργοδηγών.3 

Δ.Ε. Τεχνικών .44 

Δ.Ε. Ναυτικών .2 

Υ.Ε. Εργατών.10 

Υ.Ε. Επιμελητών.2 

Υ.Ε. Ναυτών .1 

Υ.Ε. Προσωπικό Καθαριότητας.1 


Προσόντα διορισμού είναι τα προβλεπόμενα στο Π.Δ. 
50/2001 (ΦΕΚ 39 Α'). 

Μία (1) θέση δικηγόρου με έμμισθη εντολή. 

Προσόν πρόσληψης ορίζεται η άδεια δικηγορίας παρ’ 
εφέταις. 

Άρθρο 8 

ΔΙΑΡΘΡΩΣΗ ΘΕΣΕΩΝ ΠΡΟΣΩΠΙΚΟΥ 
Α. ΚΑΤΗΓΟΡΙΑ ΠΕ 

1. Κλάδος ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ, ΘΕΣΕΙΣ: 
ΟΚΤΩ (8) 

α) Διοικητικού - Οικονομικού: ΘΕΣΕΙΣ 4 
β) Ναυτιλιακών Σπουδών: ΘΕΣΗ 1 
γ) Επιχειρησιακής Έρευνας & Στρατηγικής Πωλήσεων 
Μαι-^θΙίηρ: ΘΕΣΗ 1 
δ) Στατιστικής: ΘΕΣΗ 1 

ε) Οργάνωσης & Διοίκησης Επιχειρήσεων: ΘΕΣΗ 1 

2. Κλάδος ΠΕ ΜΗΧΑΝΙΚΩΝ ΘΕΣΕΙΣ: ΕΠΤΑ (7) 
α) Ειδικότητα Πολιτικών Μηχανικών: ΘΕΣΕΙΣ 4 

β) Ειδικότητα Ηλεκτρολόγου Μηχανικού: ΘΕΣΕΙΣ 2 
γ) Ειδικότητα Μηχανολόγου Μηχανικού: ΘΕΣΗ 1 

Β. ΚΑΤΗΓΟΡΙΑ ΤΕ 

1) Κλάδος ΤΕ ΔΙΟΙΚΗΤΙΚΟΥ-ΛΟΓΙΣΤΙΚΟΥ ΘΕΣΕΙΣ: ΠΕ¬ 
ΝΤΕ (5) 

Ειδικότητα Λογιστικής: ΘΕΣΕΙΣ 2 

















ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


19987 


Δημοσίων Σχέσεων & Επικοινωνίας: ΘΕΣΗ 1 
Ειδικότητα Εφαρμογών Πληροφορικής στη Διοίκηση: 
ΘΕΣΗ 1 

Διοίκησης Επιχειρήσεων: ΘΕΣΗ 1 

3) Κλάδος ΤΕ ΤΕΧΝΟΛΟΓΙΚΩΝ ΕΦΑΡΜΟΓΩΝ ΘΕΣΕΙΣ 
ΠΕΝΤΕ (5) 

α) Ειδικότητα Τοπογραφίας: ΘΕΣΗ 1 
β) Ειδικότητα Ηλεκτρολογίας: ΘΕΣΗ 1 
γ) Ειδικότητα Μηχανολογίας: ΘΕΣΕΙΣ 2 
δ) Ειδικότητα Ηλεκτρονικής: ΘΕΣΗ 1 

4) Κλάδος ΤΕ Ναυτικός ΘΕΣΕΙΣ: ΤΡΕΙΣ (3) 

Γ. ΚΑΤΗΓΟΡΙΑ ΔΕ 

1) Κλάδος ΔΕ ΔΙΟΙΚΗΤΙΚΟΥ-ΛΟΓΙΣΤΙΚΟΥ ΘΕΣΕΙΣ: 
ΕΝΤΕΚΑ (11) 

2) Κλάδος ΔΕ ΕΡΓΟΔΗΓΩΝ ΘΕΣΕΙΣ: ΤΡΕΙΣ (3) 
Ειδικότητα Εργοδηγού Ηλεκτρολόγου: ΘΕΣΗ 1 
Ειδικότητα Εργοδηγού Μηχανολόγου: ΘΕΣΕΙΣ 2 

3) Κλάδος ΔΕ ΝΑΥΤΙΚΟΣ ΘΕΣΕΙΣ: ΔΥΟ (2) 

Μηχανικοί Ρ/Κ πλοίων: ΘΕΣΕΙΣ 2 

4) Κλάδος ΔΕ ΤΕΧΝΙΚΟΣ ΘΕΣΕΙΣ:ΣΑΡΑΝΤΑ ΤΕΣΣΕ¬ 
ΡΙΣ^) 

1. Τομέας Ηλεκτρολογίας: ΘΕΣΕΙΣ 11 

2. Τομέας Μηχανολογίας: ΘΕΣΕΙΣ 9 

3. Χειριστές Ηλεκτροκίνητων Γερανών: ΘΕΣΕΙΣ 12 

4. Χειριστές Μηχανοκίνητων & λοιπών μηχ/των: ΘΕΣΕΙΣ 
10 

5. Τομέας Δομικών & Κτιριακών Έργων: ΘΕΣΗ 1 

6. Τομέας Σχεδιασμού: ΘΕΣΗ 1 

Δ. ΚΑΤΗΓΟΡΙΑ ΥΕ 

1) Κλάδος ΥΕ Εργατών ΘΕΣΕΙΣ: ΔΕΚΑ (10) 

2) Κλάδος ΥΕ Επιμελητών ΘΕΣΕΙΣ: ΔΥΟ (2) 

3) Κλάδος ΥΕ Ναυτών ΘΕΣΗ: ΜΙΑ (1) 

4) Κλάδος ΥΕ Προσωπικό Καθαριότητας ΘΕΣΗ: ΜΙΑ (1) 
Στις συνιστώμενες με το παρόν θέσεις Ιδιωτικού Δικαί¬ 
ου Αορίστου Χρόνου κατατάσσεται το προσωπικό το 
οποίο κατά τη μετατροπή του Λ.Τ. από Ν.Π.Δ.Δ. σε Α.Ε. 
(27-06-2001) κατείχε θέσεις τακτικού προσωπικού ή προ¬ 
σωποπαγείς ή αορίστου χρόνου ιδιωτικού δικαίου. 

Άρθρο 9 
ΣΤΕΛΕΧΩΣΗ 

1) Της Δ/νσης Οικονομικού Εκμετάλλευσης και Διοικη¬ 
τικού προ'ΐσταται υπάλληλος του κλάδου ΠΕ Διοικητικού - 
Οικονομικού. 

2) Της Δ/νσης Τεχνικών Υπηρεσιών προ'ΐσταται υπάλλη¬ 
λος του κλάδου ΠΕ Μηχανικών. 

3) Στα Τμήματα α) Οικονομικού και β) Διοικητικού της 
Δ/νσης Οικονομικού- Εκμετάλλευσης και Διοικητικού, 
προΐστανται υπάλληλοι του κλάδου ΠΕΔ/κού - Οικ/κού ή 
ΤΕ Δ/κού - Λογ/κού ή ΔΕ Δ/κού - Λογ/κού. 

Στα Τμήματα Εκμετάλλευσης Εμπορικού Λιμένα και Εκ¬ 
μετάλλευσης Επιβατικού Λιμένα και Μαρίνων, προΐστα- 
νται υπάλληλοι του Κλάδου ΠΕ Μηχανικών ή ΠΕ Δ/κού - 
Οικ/κού ή ΤΕ του Κλάδου Δ/κού - Λογ/κού ή ΤΕ του Κλά¬ 
δου Τεχνολογικών Εφαρμογών ή του Κλάδου ΤΕ Μηχανι¬ 
κών Ε.Ν. ή ΔΕ του Κλάδου Δ/κού -Λογ/κού. 


4) Των Τμημάτων της Δ/νσης Τεχνικών υπηρεσιών 
προΐστανται υπάλληλοι των παρακάτω κλάδων και ειδικο¬ 
τήτων: 

α) Του Τμήματος Μελετών - Κατασκευών και Συντήρη¬ 
σης Έργων υπάλληλος του κλάδου ΠΕ Μηχανικών ειδι¬ 
κότητας Πολιτικών Μηχανικών. 

β) Του Τμήματος Ηλεκτρομηχανολογικών Έργων, Συ¬ 
ντήρησης Εξοπλισμού και Μηχανοργάνωσης υπάλληλος 
του κλάδου ΠΕ Μηχανικών, ειδικότητας Μηχανολόγων 
Μηχανικών ή Ηλεκτρολόγων Μηχανικών. 

5) Του Γ ραφείου Κινήσεως, προΐσταται υπάλληλος του 
κλάδου ΤΕ Τεχνολογικών Εφαρμογών τομέα Μηχανολο- 
γίας ή Ηλεκτρολογίας ή Ηλεκτρονικών ή του κλάδου ΤΕ 
Μηχανικών Ε.Ν. ή του προσωρινού κλάδου ΔΕ Εργοδη¬ 
γών τομέα Μηχανολογίας ή Ηλεκτρολογίας ή ΤΕ Δ/κού - 
Λογ/κού ή ΔΕ Δ/κού - Λογ/κού. 

6) Του Γ ραφείου ΣΙΛΟ, προΐσταται υπάλληλος ΤΕ Δ/κού 
- Λογιστικού ή ΤΕ Τεχνολογικών Εφαρμογών ή του κλά¬ 
δου ΤΕ Μηχανικών Ε.Ν. ή του προσωρινού κλάδου ΔΕ Ερ¬ 
γοδηγών τομέα Μηχανολογίας ή Ηλεκτρολογίας ή ΔΕ 
Δ/κού - Λογ/κού. 

7) Του Γραφείου Συνεργείου προΐσταται υπάλληλος 
του κλάδου ΤΕ Τεχνολογικών Εφαρμογών τομέα Μηχα- 
νολογίας ή ΤΕ Ηλεκτρολογίας ή του κλάδου ΤΕ Μηχανι¬ 
κών Ε.Ν. ή του προσωρινού κλάδου ΔΕ Εργοδηγών Μη¬ 
χανολόγων ή Ηλεκτρολόγων και εν ελλείψει υπαλλήλων 
των κλάδων αυτών υπάλληλοι του κλάδου ΔΕ τεχνικού το¬ 
μέα μηχανολογίας που κατέχουν πτυχίο Μέσης τεχνικής 
σχολής ή απολυτήριο Τεχνικού Λυκείου. 

8) Του Γ ραφείου Αποθήκης προΐσταται υπάλληλος του 
κλάδου ΤΕ Διοικητικού-Λογιστικού ή του κλάδου Τεχνο¬ 
λογικών εφαρμογών ή ΤΕ του κλάδου Ναυτικών. 

Άρθρο 10 

Κατανομή Οργανικών Θέσεων στις Υπηρεσίες 

Η κατανομή των οργανικών θέσεων και, αντίστοιχα, του 
προσωπικού στις Διευθύνσεις, στα Τμήματα, στα Γρα¬ 
φεία και στις Ανεξάρτητες Υπηρεσίες γίνεται με σχετική 
απόφαση του Δ/ντος Συμβούλου, βάσει των προδιαγρα¬ 
φών της κάθε θέσης και των προσόντων που απαιτούνται 
για την κάλυψή της. 

Άρθρο 11 

Διαδικασίες Τροποποίησης του Κανονισμού 

Για όλα τα θέματα, που ρυθμίζονται μετά άρθρατου πα¬ 
ρόντος Κανονισμού, επέρχονται μεταβολές με απόφαση 
του Δ.Σ. και ύστερα από σχετική εισήγηση του Δ/ντος 
Συμβούλου. 

Οι μεταβολές τίθενται σε ισχύ με την έκδοση σχετικής 
κοινής υπουργικής απόφασης. 

II. Η ισχύς του παρόντος Κανονισμού αρχίζει από την 
δημοσίευσή του στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πειραιάς, 16 Σεπτεμβρίου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚΟΣ ΜΠΙΣΤΗΣ ΓΙΩΡΓΟΣ ΠΑΣΧΑΛΙΔΗΣ 

ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 βυτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Ωϋ - γοπι για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπϊθγπθΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 θυτο ανά έτος παλαιότητας και κατά τεύχος 


205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 

- - 

30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 

- - 

ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘίτίΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































